Държавен вестник, бр. 8, 2014 г., стр. 13

БРОЙ  8	
Д Ъ Р Ж А В Е Н  В Е С Т Н И К 	
СТР.  13  
1. осигуряване на лекарствени продукти при 
животозастрашаващи кръвоизливи и спешни 
оперативни и инвазивни интервенции при па­
циенти с вродени коагулопатии и лекарствени 
продукти за парентерално хранене;
2. амбулаторно проследяване (диспансе­
ризация) и активно лечение на пациенти с 
активна туберкулоза;
3. продължаващо лечение и рехабилитация 
на пациенти с туберкулоза и с неспецифични 
белодробни заболявания;
4. амбулаторно проследяване и лечение на 
пациенти с ХИВ и стационарно лечение на 
пациенти със СПИН;
5. диагностика и стационарно лечение 
на пациенти с инфекциозни заболявания за 
предотвратяване на епидемиологичен риск;
6. поддържане на национален раков ре­
гистър;
7. осигуряване на лечение и преходни грижи 
за новородени деца до отпадане на медицин­
ския риск, извън обхвата на задължителното 
здравно осигуряване.
(2) Министерството на здравеопазването 
субсидира държавни и общински лечебни 
заведения за болнична помощ и държавни 
и общински центрове за психично здраве за 
следните дейности:
1. стационарно лечение на пациенти с 
психични заболявания, субституиращи и 
поддържащи програми с метадон и дневни 
психорехабилитационни програми;
2. медицинска експертиза, осъществявана 
от ТЕЛК.
(3) Извън случаите по ал. 1 Министерството 
на здравеопазването субсидира:
1. лечебни заведения за болнична помощ 
за оказване на спешна медицинска помощ на 
пациенти със спешни състояния, преминали 
през спешни отделения, които пациенти не са 
хоспитализирани в същото лечебно заведение;
2. общински лечебни заведения за болнична 
помощ, които се намират в труднодостъпни 
и/или отдалечени райони на страната, за 
оказване на спешна медицинска помощ по 
искане на дежурния екип на ЦСМП в случаите 
по чл. 11, ал. 2 от Наредба № 25 от 1999 г. 
за оказване на спешна медицинска помощ 
(обн., ДВ, бр. 98 от 1999 г.; изм. и доп., бр. 69 
от 2001 г.);
3. държавни и общински лечебни заведения 
за болнична помощ, извън тези по т. 2, за 
оказване на консултативна медицинска помощ 
на спешни пациенти по искане на дежурния 
екип на ЦСМП в случаите по чл. 11, ал. 2 
от Наредба № 25 от 1999 г. за оказване на 
спешна медицинска помощ.
(4) Субсидирането по ал. 1 – 3 се извършва 
по критерии и ред, определени с методика 
на министъра на здравеопазването, въз ос­
нова на едногодишни договори в рамките на 
средствата за тези дейности по бюджета на 
Министерството на здравеопазването за 2014 г. 
и при съобразяване със законодателството в 
областта на държавните помощи.
(5) С методиката по ал. 4 се определят 
критериите и редът за финансиране на ле­
чебните заведения, в които ветерани от вой­
ните, военноинвалиди и военнопострадали 
осъществяват правото си на отдих и лечение 
веднъж годишно.
Чл. 72. Необходимите разходи за медицин­
ски транспорт по чл. 82, ал. 1, т. 9 от Закона 
за здравето се осигуряват със средства от бю­
джета на Министерството на здравеопазването.
Чл. 73. (1) Лечебните заведения за болнична 
помощ, които са били субсидирани от бюджета 
на Министерството на здравеопазването до 
31 декември 2013 г., получават изравнителна 
субсидия през първото тримесечие на 2014 г. 
за дейностите, изпълнени по договорите до 
края на 2013 г.
(2) Лечебните заведения по чл. 5, ал. 1 от 
Закона за лечебните заведения се финансират 
по досегашния ред.
Чл. 74. (1) Снабдяването на здравните и 
лечебните заведения с лекарствени продукти, 
медицински изделия, консумативи и инстру­
ментариум, медицинска техника и апаратура, 
предвидени в нормативен акт или произти­
чащи от приетите от Министерския съвет 
национални програми, планове и проекти, се 
осъществява от бюджета на Министерството 
на здравеопазването по реда на централизи­
раните доставки.
(2) Министерството на здравеопазването 
може да предоставя целево средства за ка­
питалови разходи на държавни лечебни заве­
дения – търговски дружества, и на лечебни 
заведения – търговски дружества със смесено 
държавно и общинско участие в капитала.
Чл. 75. Предвидените в бюджета на Ми­
нистерството на здравеопазването средства 
за провеждане на специализации в системата 
на здравеопазването могат да се предоставят 
на висши училища, на Военномедицинската 
академия, на второстепенни разпоредители с 
бюджет към министъра на здравеопазването, 
на лечебни и здравни заведения, в които се 
извършва обучение при условията и по реда 
на Наредба № 34 от  2006 г. за придобиване 
на специалност в системата на здравеопазва­
нето (обн., ДВ, бр. 7 от 2007 г.; изм. и доп., 
бр. 89 от 2007 г., бр. 55 от 2008 г., бр. 12 и 72 
от 2010 г., бр. 58 от 2011 г.; попр., бр. 60 от 
2011 г.; изм. и доп., бр. 50 от  2012 г.).
Чл. 76. (1) За целите на касовото изпълне­
ние на бюджета, отчетността и статистиката 
бюджетните организации, подписали договори 
в предходни години за финансов лизинг и ос­
таналите форми на дълг съгласно Регламент 
на Съвета ЕО № 479/2009 от 25 май 2009 г. за 
прилагане на Протокола за процедурата при 
прекомерен дефицит, приложен към Договора 
за създаване на Европейската общност (ОВ, L